બીજું મોટુંપ્રોસેસીંગ સેન્ટર ખોલવા માટેની નાણાંની જરૂરિયાત, લોનના રી પેમેન્ટ અથવા પ્રિપેમેન્ટ માટે, અદ્યતન મશીનરી અને સાધન સરંજામ ખરીદવા માટે, નવાં કલેકશન સેન્ટર ખોલવા માટે, આઈ ટી સપોર્ટ સીસ્ટમ માટે, તેમ જ કાર્યકારી અને સામાન્ય કોર્પસ ફંડની જરૂરિયાત માટે ફંડ એકત્રિત કરવા આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૪૦૦૦૦૦ ઈકવીટી શેર, રૂ. ૩૦ના મુકરર ભાવથી ઓફર કરીને રૂ. ૪.૨૦ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૫.૪.૨૦૧૮ ના રોજ ખુલશે અને તા. ૨૭.૦૪.૨૦૧૮ના રોજ બંધ થશે. ઓછામાં ઓછી અરજી ૪૦૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર બી એસ ઈ એસ એમ ઈ પર લીસ્ટ થશે. આ ઈસ્યુ તેમની ભરપાઈ થયેલમૂડીના ૩૨.૩૧ % ટકા હિસ્સો આપશે. આ ઈસ્યુના લીડ મેનેજર નેવીજન્ટ કોર્પોરેટ એડવાઈઝર્સ લી. છે જયારે રજીસટ્રાર કેમીઓ કોર્પોરેટ સર્વિસીસ લી છે. શરુઆતમાં ભાવોભાવ શેર આપ્યા પછી, વધારાના શેર તેમણે શેર દીઠ રૂ. ૩૦ ના ભાવે આપેલ,અને જાન્યુઆરી ર૦૧૮ માં બે શેર પર એક બોનસ શેર આપેલ. પ્રમોટરો દ્વારા સંપાદિત શેરની સરેરાશ કિંમત રૂ.૬.૬૭, રૂ.૯.૪૦ અને રૂ. ર૦.૦૦ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૨.૯૩ કરોડ છે તે વધીને રૂ. ૪.૩૩ કરોડ થશે.